[ca] El present treball de fi de màster està adscrit dins de l'àmbit de la lingüística i, més concretament, en el subàmbit de la lexicografia especialitzada. És un projecte terminològic que es centra en l'elaboració d'un glossari monolingüe en català amb equivalències al castellà dels termes especialitzats en la contractació pública que figuren als plecs administratius de la Diputació de Barcelona i els seus organismes dependents. L'objectiu d'aquest projecte és descriptiu i consisteix a elaborar un producte terminològic pràctic dirigit, principalment, al públic no especialitzat que no té ni el coneixement profund de la legislació contractual ni del seu vocabulari específic. En el procés d'elaboració del glossari terminològic s'ha seguit el model del treball metodològic del TERMCAT (1990), i es presta especial atenció a l'elaboració de l'arbre de camp i el buidatge del corpus amb l'eina Terminus 2.0, d'acord amb els objectius específics marcats d'aquest projecte. Així mateix, una part del treball es dedica a l'anàlisi de resultats obtinguts i a la detecció de possibles problemes amb el buidatge del corpus. El resultat, el glossari que s'ofereix, acosta la contractació pública a tots els ciutadans i facilita l'accés a la informació, reforçant la transparència en la contractació i facilitant la detecció d'oportunitats de negoci que es publiquen en les seus de les Entitats Públiques i als diaris oficials. Finalment, les equivalències del vocabulari especialitzat al castellà haurien de facilitar a les persones jurídiques i/o físiques de parla castellana la possibilitat de participar en els procediments licitatoris a Catalunya.

[en] This master's degree project is framed within the field of linguistics and, more specifically, in the sub-area of specialized lexicography. It is a terminological project that focuses on the elaboration of a monolingual glossary in Catalan with equivalences into Spanish of the specialized terms in public procurement that appear in the administrative clauses of the Diputació de Barcelona and its dependent agencies. The objective of this project is descriptive and aims at developing a practical tool directed, mainly, to a non-specialized public that does not have the deep knowledge of the contractual legislation or its specific vocabulary. In the process of elaboration of the terminological glossary, the model of the methodological work of TERMCAT (1990) has been followed, paying special attention to the elaboration of the field tree and the selection of terms in the corpus with the tool Terminus 2.0, in accordance with the specific objectives set out in this project. Part of the work is also devoted to the analysis of the results obtained and to the detection of possible issues while selecting the terms in the corpus. The result, i.e. the glossary that is presented, brings public procurement closer to all citizens and makes access to information easier, enhancing transparency in tendering and facilitating the detection of business opportunities that are published on the websites of Public Entities and official journals. Finally, the Spanish equivalences of the specialized vocabulary should facilitate legal and/ or physical Spanish-speaking persons the possibility of participating in tender procedures in Catalonia.